རྒྱལ་ཞིང་བཀྲ་ཤིས་དང་བདེ་ལེགས་ཀྱི་དཔལ་འབར་ཏེ་དེང་
སང་གི་བར་དུ་དར་ཞིང་རྒྱས་པར་གྱུར་པའི་ལེགས་ཚོགས་ཕུན་སུམ་ཚོགས་པ་འདི་བཞིན་བྱུང་བ་
ཡིན་ནོ། །
དེ་ལྟ་བུའི་གདན་ས་ཆེན་པོ་དཔལ་ལྡན་ས་སྐྱའི་དུས་མདོས་ཆེན་མོ་འདི་ཉིད་སྒྲུབ་པའི་ཚེ་མཁའ་
འགྲོ་ཆོས་སྐྱོང་རྣམས་ཀྱིས་བླ་མ་གོང་མ་རྣམས་ཀྱི་བཀའ་བཞིན་སྤྱི་དགོས་ཀྱི་བསྟན་དགྲ་གདུག་པ་
ཅན་རྣམས་དྲག་པོ་མངོན་སྤྱོད་ཀྱིས་སྒྲོལ་བའི་ལས་མཛད་པ་ལ་རང་གི་ངང་གིས་འཇུག་པའི་ཚུལ་
གྱིས་གང་བཅོལ་བའི་ལས་རྣམས་འབད་མེད་དུ་བསྒྲུབས་པ་ནི་ངེས་པའི་དོན་ལ་གནས་པ་ཡིན་ཏེ།།དེའི་
ཚུལ་རྣམས་སྔོན་བྱོན་པའི་རྩོད་པ་དང་བྲལ་བའི་སྐྱེས་བུ་མཆོག་དག་གི་ཐུགས་དམ་གཟིགས་སྣང་
ལ་ཤར་བའི་ངོ་མཚར་བའི་ལོ་རྒྱུས་འདི་ལྟར་ཐོས་ཏེ། དེ་ཡང་སྔོན་གྱི་དུས་སུ་དཔལ་ལྡན་ས་སྐྱ་
པའི་བསྟན་པའི་གསལ་བྱེད་ཆེན་པོ་ཀུན་མཁྱེན་ཆེན་པོ་བསོད་ནམས་སེང་གེ་ཉིད་གདན་ས་ཆེན་
པོའི་དུས་མདོས་དང་སྟབས་ཅིག་པར་གདན་སར་ཕེབས་སྐབས། ཉེར་དགུའི་ཉིན་གདན་ས་པ་དཔོན་
སློབ་རྣམས་ཀྱིས་ཚོགས་ཆེན་མོར་རོལ་མོ་བཅམས་ཏེ། ཤཱ་ས་ནའི་སྔགས་དབྱངས་དང༌། ལས་
94

འཇམ་མགོན་ཨ་མེས་ཞབས་གང་དབང་ཀུན་དགའ་བསོད་ནམས་ཀྱི་གསུང་འབུམ། པོད་བརྒྱད་པ།
མཁན་གྱི་བསྟོད་བསྐུལ་གྱི་དབྱངས་རྣམས་མཛད་སྐབས། ཀུན་མཁྱེན་ཆེན་པོ་སྒོ་རུམ་ཡེ་ཤེས་མགོན་
པོའི་དྲུང་ན་བཞུགས་ཡོད་པའི་ཞུགས་དགོངས་པ་དབྱངས་དང་རོལ་མོ་རང་ལ་དགོས་པར་ཆེར་
མེད་དམ། དེ་བས་ངེད་རང་ཡེ་ཤེས་པ་དངོས་དང་ཁྱད་པར་མེད་པའི་བསེ་མགོན་འདི་ཉིད་ཀྱི་དྲུང་
དུ་བཟླས་པ་བྱས་པ་འཐད་དགོངས་ནས་དེ་བཞིན་མཛད་ཅིང་བཞུགས་པས། དར་ཙམ་ཞིག་ལ་
ཡེ་ཤེས་ཀྱི་མགོན་པོ་ལྕམ་དྲལ་ལས་མཁན་དང་བཅས་པ་རྣམས་མངོན་སུམ་དུ་གཟིགས་སྣང་ལ་
ཤར་ཏེ། ཁོང་ཆོས་སྐྱོང་རྣམས་ནི་ཚོགས་ཆེན་མོའི་དབྱངས་རོལ་དང་བསྟུན། ཕན་ཚུན་གཅིག་གི་
གཅིག་ལ་ཁྱོད་འགྲོ་རན་བྱུང༌། ང་འགྲོ་རན་བྱུང་ཟེར་བ་སོགས་མི་ལ་མིས་ལབ་པ་ལྟར་བྱས་ནས་
ཐོག་མར་ལས་མཁན་རྣམས་དང༌། མཐར་གུར་གྱི་མགོན་པོ་རང་ཡང་བྱོན་སོང་བས།
ཀུན་མཁྱེན་
ཆེན་པོའི་ཐུགས་ལ་ས་སྐྱ་པའི་ཕྱག་ལེན་རྣམ་པར་དག་པའི་དབྱངས་རོལ་འདི་རྣམས། གཞན་གྱི་
ཏིང་ངེ་འཛིན་ལོ་བརྒྱ་བསྒོམ་པ་དང༌། སྔགས་ལོ་བརྒྱ་བཟླས་པ་བས་ནུས་པ་ཆེ་བ་འདུག་དགོངས་
ནས་ཐུགས་ལྷག་པར་དད་དེ། དེ་དུས་ཞབས་དྲུང་ན་ཡོད་པའི་སྐལ་ལྡན་འགའ་ལ། ཨ་ལ་ལ་ས་
སྐྱ་པའི་དབྱངས་རོལ་གྱི་ཕྱག་ལེན་འདི་རྣམས་ངོ་མཚར་ཆེན་པོ་རེད། ངེད་ལ་མཐོང་སྣང་ཡང་མཚན་
ཅན་འདི་ལྟར་བྱུང་གསུངས་ཤིང་། གཞན་ཡང་ཉམས་ལྡན་གྱི་གསུང་གིས་ར་ལྤགས་འདི་ཚོ་ཡང་
ཉེད་དགོས་རྒྱུར་འདུག །བོང་སྐད་འདི་ཚོ་ཡང་འདོན་དགོས་རྒྱུར་འདུག་ཅེས་ཀྱང་གསུངས་པར་གྲགས་
ཤིང༌། གཞན་ཡང་འདི་ལྟ་བུའི་ལོ་རྒྱུས་ཡིད་ཆེས་ཅན་མང་དུ་ཡོད་ཀྱང་འདིར་ཡི་གེས་འཇིགས་
ནས་མ་སྤྲོས་ལ། རྒྱས་པར་ཤེས་པར་འདོད་ན་ཁོ་བོའི་ངག་ལས་བཙལ་བར་བྱ་ཞིང་། སྤྱིར་ཡང་
རྗེ་བཙུན་འཇམ་པའི་དབྱངས་ཀྱི་རྣམ་པར་སྤྲུལ་པ་གདོན་མི་ཟ་བའི་དཔལ་ལྡན་ས་སྐྱ་པའི་གདུང་
བརྒྱུད་དྲི་མ་མེད་པ་རྣམས་ལས་རིམ་པར་བརྒྱུད་པའི་དབྱངས་རོལ་གྱི་ཕྱག་ལེན་ངོ་མཚར་ཅན་འདི་
རྣམས་ནི་ལེགས་པར་སྦྱངས་ཤིང་ལྷོངས་སུ་གྱུར་པ་དག་གིས་གསུང་རབ་ཟབ་མོའི་དོན་གྱི་གནད་
རིག་པར་བྱས་ནས། བསྐྱེད་དབྱངས། མཆོད་དབྱངས། བསྟོད་དབྱངས་སོགས་སོ་སོའི་ཏིང་ངེ་
འཛིན་དང་མ་བྲལ་བའི་སྒོ་ནས་དང་འདོད་ཀྱི་དད་པ་ཆེན་པོས་ཉམས་སུ་བླངས་ན་སོ་སོ་སྐྱེ་བོ་རྣམས་
95

དཔལ་ས་སྐྱའི་དུས་མདོས་ཆེན་མོ་བྱུང་ཚུལ་གྱི་ལོ་རྒྱུས་བླ་མ་དང་བསྟན་སྲུང་དགེས་པའི་མཆོད་རྫས།
མགུ་ཞིང་སྤྲོ་བ་ཁྱད་པར་ཅན་བསྐྱེད་པ་དང༌། འཕགས་པ་རྣམས་དགེས་པར་འགྱུར་ལ། དེ་ལ་
ཡིན་ཏེ།
བརྟེན་ནས་བསོད་ནམས་ཀྱི་ཚོགས་རྒྱ་ཆེན་པོ་ཐོབ་པས་ན་ཕན་ཡོན་དཔག་ཏུ་མེད་པ་དང་ལྡན་པ་
དེའི་རྒྱུ་མཚན་འཚང་རྒྱ་བ་ལ་བསོད་ནམས་དང་ཡེ་ཤེས་ཀྱི་ཚོགས་གཉིས་རྫོགས་དགོས་
ལ༑ ཡེ་ཤེས་ཀྱི་ཚོགས་ཀྱང་བསོད་ནམས་ཀྱི་ཚོགས་ལ་རག་ལས་པར་གསུངས་པའི་ཕྱིར་ཏེ། མདོ་
སྡུད་པ་ལས། ཇི་སྲིད་དགེ་བའི་རྩ་བ་ཡོངས་སུ་མ་རྫོགས་པ། །དེ་སྲིད་སྟོང་ཉིད་དམ་པ་དེ་ནི་
རྟོགས་མི་བྱེད། །ཅེས་གསུངས་པས་སོ། །
གཞན་ཡང་མཁའ་འགྲོའི་དབང་པོ་ཡེ་ཤེས་ཀྱི་སྤྱན་ལྡན་རྣམས་གང་ཟག་དབང་པོ་ཡང་རབ་
ཀྱི་དབྱངས་ཀྱི་ང་རོ་ཁོ་ནས་ཀྱང་འགྲུབ་པར་གསུངས་ཏེ། དེའི་ལོ་རྒྱུས་ནི། ལོ་ཙཱ་བ་ཆེན་པོ་རིན་
ཆེན་བཟང་པོ་ལ་བོད་ཀྱི་རྒྱལ་པོས་བཀའ་གནང་བ་བཞིན། ལོ་ཆེན་དེ་ཉིད་ཀྱིས་རྒྱ་གར་དུ་བྱོན་
ཆོས་རྣམས་མཁྱེན་ནས་བོད་ལ་འབྱོན་ཁར་སློབ་དཔོན་ཤནྟཱི་དྲུང་དུ་ཆོས་སྐྱོང་ཁྱད་པར་ཅན་ཅིག་
གནང་དགོས་ཞུས་པས། ཁྱོད་རང་རྡོ་རྗེ་གདན་གྱི་བྱང་སྒོའི་མགོན་ཁང་དུ་ཚོགས་ཀྱི་འཁོར་ལོ་
ཤོམས་ལ། ཧཱུྃ་སྲིན་པོའི་གཟུགས་ཀྱི་གདུག་པ་ཅན། །ཞེས་སོགས་བསྟོད་པ་ཤོ་ལ་ཀ་གསུམ་པོ་
བསྐྱར་གྱིན་བསྟོད་ལ་ལྟས་རྟོགས་ཤིག །དེ་ནས་ལྟས་ཁྱད་པར་ཅན་བྱུང་བ་དང་མན་ངག་བྱིན་གྱི་
གསུངས། ལོ་ཙཱ་བས་དེ་ལྟར་མཛད་པས་ལྟས་ཅིག་ཀྱང་མ་བྱུང༌། སླར་བླ་མ་ལ་ཞུས་པས། བསྟོད་
པ་དེ་སྙན་པའི་ངག་གི་གླུར་ལོང་ལ་བསྟོད་ཅིག་གསུངས། དེ་ལྟར་བྱས་པས་ཞག་བདུན་གྱི་ཐོ་རང་
གཟིམ་མལ་དུ་མི་ནག་པོོ་གཅིག་བྱུང་ནས། ཁྱོད་ལྷོ་ནུབ་ཀྱི་དུར་ཁྲོད་དུ་སོང་ལ་འཇིགས་པའི་ང་
རོའི་སྐད་ལ་དཔེ་གྱིས་ལ་བསྟོད་ཅིག་ཟེར་བ་བྱུང་བས་རྡོ་རྗེ་གདན་གྱི་ལྷོ་ནུབ་ཀྱི་དུར་ཁྲོད་དུ་བྱོན་
ནས་ཚོགས་འཁོར་བཤམས་ཏེ་གསོལ་བ་བཏབ་པས། ཇི་ཞིག་ཙ་ན་མི་རོ་ཆེན་པོ་གཅིག་ལ་སྟག་
གཉིས་བབས་ནས་ངར་གྱིས་བཟའ་ཡི་འདུག་པས་དེ་འཇིགས་པའི་ང་རོར་གོ་ནས། སླར་རྡོ་རྗེ་
གདན་གྱི་མགོན་ཁང་དུ་ལོག་ནས་སྟག་རོ་བཟའ་བའི་ངར་སྐད་ལ་དཔེ་བྱས་ཏེ། སྲིན་གཟུགས་མ་
ལ་སྟག་མོའི་ངུར་དབྱངས་མཛད་ནས་བསྟོད་པ་མཛད་པས། ཞག་གསུམ་གྱི་སྲོད་ལ་འཇིག་རྟེན་
96

འཇམ་མགོན་ཨ་མེས་ཞབས་གང་དབང་ཀུན་དགའ་བསོད་ནམས་ཀྱི་གསུང་འབུམ། པོད་བརྒྱད་པ།
གྱི་ཁམས་གང་བའི་ནག་པོ་ཆེན་པོའི་སྐུ་མིའུ་ཐུང་གེལ་བའི་འདུག་སྟངས་ཅན་གྲི་ཐོད་ཐུགས་ཀར་
སྟེང་འོག་ཏུ་འཛིན་པ།
གཎྜི་ཕྱག་གི་དབུས་ན་བསྣམས་པ་ཞིག་ཞལ་གཟིགས་པས། རེ་ཞིག་ཐུགས་
དྲན་མེད་དུ་བརྒྱལ། བརྒྱལ་བ་དེ་སངས་པ་དང་གཟིགས་ཙ་ན་དེའི་སྐུ་ལས་ཀྱེ་རྡོ་རྗེ་དང༌། འཁོར་
ལོ་བདེ་མཆོག་ལ་སོགས་པའི་ཡི་དམ་བསམ་གྱིས་མི་ཁྱབ་པ་འཕྲོས། བདག་གི་ལུས་ལ་ཐིམ་སྙམ་
བྱེད་པ་དང༌། དགའ་བདེའི་ཏིང་ངེ་འཛིན་གྱི་སྒོ་དུ་མ་ཐུགས་ལ་འཁྲུངས་ཏེ་ཞག་གསུམ་གྱི་ཉི་མ་
སྔ་དྲོ་ཚུན་ཏིང་ངེ་འཛིན་གཅིག་གི་ངང་ལ་གནས་པར་གྱུར། དེ་ལས་སད་པ་ནའང་མཧཱ་ཀཱ་ལ་ཉིད་དེ་
ཁར་སྣང་སྟེ། ནག་པོ་ཆེན་པོའི་ཞལ་ནས་གདམ་ངག་རྗེས་སུ་ནོད་ཅིག །བོད་དུ་བསྟན་པ་སྲུང་བ་
ལ་བདག་ཁྱོད་དང་སྡོངས་ནས་འགྲོ་བར་བྱའོ་ཞེས་གསུང་བྱོན། དེའི་ཚེ་ནག་པོ་ཆེན་པོའི་འགྱིང་ལ་
གཟིགས་ཤིང་བྲམ་ཟེ་ཆེན་པོས་མཛད་པའི་བསྟོད་པ་སྔོན་ཚེ་བདེ་གཤེགས་མ་ལ་མགོན་པོའི་འགྱིང་
དབྱངས་མཛད། དབྱངས་འདི་ལ་ཆེ་ཆུང་གཉིས་ཡོད་པའི་ཆེ་བ་རོ་ལངས་མ་ཞེས་གྲགས་པ་ཡོ་གའི་
དབྱངས་དང་མཐུན་པ་ཞིག་ཡོད་པ་དེ་རྒྱུན་ཆད་ནས་མི་བཞུགས། དེང་སང་གི་འདི་ཆུང་བ་ཡིན་
ཞེས་གསུངས། དུས་དེ་ནས་བཟུང་སྟེ་ཆོས་སྐྱོང་འབྲལ་མེད་དུ་གཟིགས་ཀྱི་ཡོད་གསུངས་སོ། །
དེ་ནས་བླ་མ་ཞུས་པས། ད་དུང་ལྷ་མོ་ལ་སྔར་བཞིན་གྱིས་གསུངས་པས། དེ་ལྟར་བྱས་པས་
རྨི་ལམ་དུ་བུད་མེད་ནག་མོ་གཅིག་བྱུང་ནས། མ་ཧཱ་བོ་དྷིའི་གནྡྷོ་ལའི་རྩར་སོང་ལ་རླུང་ཕོག་པའི་ཤུ་
སྒྲ་ལ་དཔེ་གྱིས། རྡོ་རྗེ་གདན་གྱི་སྐོར་ཁང་གི་ཤིང་པ་ཤ་རུའི་ཡལ་ཁ་འགྱིང་པ་ལ་དཔེ་གྱིས་ལ་
རེས་འཇོག་ཏུ་གླུ་ལོངས་ལ་བོས་ཤིག་ཅེས་ལུང་བསྟན། བསྟོད་པ་མི་ཕམ་མར་གྲགས་པ་དེ་ལྟ་བུའི་
དབྱངས་མ་བུ་གཉིས་མཛད་པས་ཉིན་ཞག་གཅིག་ན་ལྷ་མོ་ཡང་ཞལ་གཟིགས། དེ་ནས་བླ་མས་
བཀའ་བསྒོས་རྗེས་གནང་མན་ངག་རྣམས་གནང་སྟེ་བོད་དུ་བྱོན། ཆོས་སྐྱོང་གི་རྟེན་དང་མན་ངག་
རྣམས་བོད་དུ་བྱོན་པ་ཙམ་གྱི་ལྷ་འདྲེ་ནུས་པ་ཅན་རྣམས་དང༌། བོན་པོ་ནུས་པ་ཅན་རྣམས་ནུས་པ་
ཆུང་དུ་སོང་ཟེར། ལན་ཅིག་བོན་པོ་དང་འགྲན་ཏེ། ལོ་ཆེན་གྱིས་པུ་ཏྲ་ལ་ལས་བཅོལ་བས། པུ་ཏྲ་
བོན་པོའི་སྟེང་དུ་འགྲོར་མ་བཏུབ་ཅིང་ལོག་ལ་ཁད་བྱུང་བ་ལ། སྔགས་རྣམས་ཞང་གཞུང་གི་སྐད་དུ་
97

དཔལ་ས་སྐྱའི་དུས་མདོས་ཆེན་མོ་བྱུང་ཚུལ་གྱི་ལོ་རྒྱུས་བླ་མ་དང་བསྟན་སྲུང་དགེས་པའི་མཆོད་རྫས།
བསྒྱུར་ཏེ་ལས་སྦྱོར་བྱས་པས་དེ་མ་ཐག་འགྲུབ་པར་བྱུང་བས། དེ་ཕྱིན་ཆད་འབོད་རྦད་བསད་གསུམ་
ཞང་གཞུང་གི་སྐད་དུ་ཡོད་པ་ཡིན་གསུངས། དུས་ཕྱིས་སློབ་དཔོན་པདྨས་བསམ་ཡས་སུ་གཏེར་དུ་
སྦས་པ་འཐོན་པ་ལའང་དེ་བཞིན་བྱུང་བས། ཕྱི་རབས་ལ་དེ་ལྟར་བྱས་པས་ཕན་པར་མཁྱེན་པ་ཡིན་
ཞེས་གསུངས་པས་དེང་སང་པུ་ཏྲའི་འབོད་རྦད་བསད་གསུམ་ལ་སཾ་སྐྲི་ཏའི་སྐད་ཅིག་གི་བཀླག་ལུགས་
བྱེད་པ་དང༌། སྐད་ཅིག་དུ་མ་འདྲེས་པ་སོགས་ནི་ས་སྐྱའི་གོང་མ་རྣམས་ཀྱི་དགོངས་པ་མིན་པར་
གསལ་ལོ། །དཔལ་ལྡན་ལྷ་མོ་ལ་རྒྱ་བོད་ཀྱི་སོ་མཚམས་སུ་ལོ་ཙཱ་བ་ཆེན་པོ་ཐུགས་སྐྱོ་བ་གཅིག་ལ་
ཆུ་བོ་ཆེན་པོ་ཞིག་གི་རྦ་རླབས་ཀྱི་གཉེར་ལ་གཟིགས་ནས། ཏིལ་མར་གྱིས་བསྐུས་ལ་དབྱངས་མཛད་
པ་དེང་སང་གི་འདི་ཡིན་ནོ། །ལྷ་མོ་འདི་ཉིད་ཞི་དྲག་ཕྱེད་མ་ལ་སངས་རྒྱས་ཀྱི་མཛད་པའི་བསྟོད་
པ་ཡོད་དོ། །ལོ་ཆེན་བོད་དུ་བྱོན་དུས་ཆུ་བོ་ཆེན་པོ་ལ་བརྒལ་བ་ན་ཀླུ་རྣམས་ཀྱིས་བསྟོད་པའི་དཔེ་
བརྐུས་ནས་ཆུ་ལ་ཁྱེར། དེར་རྗེས་ཐོ་གླིང་གསེར་གྱི་ལྷ་ཀང་དུ་ལྷ་མོ་ཡུན་རིང་མ་བྱོན་པར། ལོ་
ཆེན་གྱི་ལྷ་མོ་ལ་གསོལ་བ་བཏབ་པའི་ཚེ། ལྷ་མོའི་བསྟོད་པ་དེའི་ཤོ་ལོ་ཀ་གཅིག་ཁྱེར་བྱོན་
ནས་ལོ་ཆེན་ལ་གནང༌། གཞན་རྣམས་ཀླུས་བདག་ལ་བསྟོད་ཀྱིན་འདུག་པས་ཁྱེར་མ་ཡོང༌། ང་
ཁྱེད་ཅན་དུ་ད་བར་ཡོང་མ་ཁོམ་པ་ཀླུ་རྣམས་ཀྱི་བསྟོད་པ་དེའི་གདངས་སྙན་པས་ཡེངས་པ་ཡིན་གསུངས།
དེ་ནས་ལོ་ཙཱ་བས་གླིང་བུ་ལྟར་སྒྲ་སྙན་ཅིང་གསུང་རྩེར་ནས་ལྷ་མོ་ལ་བསྟོད་པ་ཤོ་ལོ་ཀ་གཅིག་
པོ་དེས་བསྐྱར་གྱིན་བོས་པས་མྱུར་དུ་འབྱོན་པ་ཞིག་བྱུང་གསུངས་པར་གྲགས་ཤིང་། ཡང་དུས་ཕྱིས་
བདག་ཆེན་རྡོ་རྗེ་འཆང་བློ་གྲོས་རྒྱལ་མཚན་ཉིད་ནོར་བུ་ཁྱུང་རྩེར་ཕེབས་པའི་སྐབས་ཤིག་གི་ཚེ།
ཐབས་ཅད་མཁྱེན་པ་ཆོས་རྗེ་རྐྱང་འདུར་བ་དཔོན་སློབ་དང་གཟིམ་ཁང་སྟེང་འོག་ཏུ་མཛད་ནས་
བ རྣམས ཀྱི ཚམ འག ཏུ ཞེས སྐྱོང རྣམ
བཞུགས། རྗེ་དཔོན་སློབ་རྣམས་ཀྱི་ཚོམ་འོག་ཏུ་ཆོས་སྐྱོང་རྣམས་ལས་ལ་བསྐུལ་བའི་རོལ་མོ་དྲག་
རྡུང་མཛད་པ་ན། སྟེང་དུ་ཆོས་རྗེ་རྐྱང་འདུར་བའི་དགོངས་པ་ལ། མཚན་ཉིད་པ་རྒན་པོའི་སྐྱོན་
གྱིས་སླད་པའི། རྔ་རྡུང་འདི་ལ་རང་འབྱུང་ཆེན་པོ་མེད་དམ་སྙམ་པ་བྱུང༌། དེ་ནས་ཅུང་ཟད་སོང་
བའི་དུས་ཆོས་རྗེས་རྐྱང་འདུར་བའི་གཟིགས་སྣང་ལ་སྤྲུལ་པའི་མི་ནག །ཁྱི་ནག །བྱ་ནག་སོགས་
98

འཇམ་མགོན་ཨ་མེས་ཞབས་གང་དབང་ཀུན་དགའ་བསོད་ནམས་ཀྱི་གསུང་འབུམ། པོད་བརྒྱད་པ།
ཕོ་ཉ་མང་པོས། འབྱུང་པོ་ཆེན་པོ་སྣམ་སྦྱར་ཏ་ཧུན་གསེར་མ་ཐང་ཐེབ་གྱོན་པ་དང་བཅས་པའི་སྐེ་
ནས་ཞགས་པས་བཟུང༌། ལག་པ་བསྡམས་པ་ཞིག་དཀར་ཁུང་གི་མཐོང་ཁ་ནས་ཚོམ་ཆེན་འོག་
མའི་བྲུབ་ཁུང་ནང་དུ་ཐོགས་མེད་དུ་ཁྲིད་སོང་བ་གཟིགས། ཞག་གཅིག་སོང་རྗེས་ཕྱིར་ཤོར་
སོང༌། དགོང་ཐུན་གྱི་ཐུགས་དམ་གྱི་ཚེ་སླར་ཡང་གོང་བཞིན་ཁྲིད་ནས་མཐུ་དང་སྟོབས་མེད་པར་
དམ་ལ་ཐོགས་པར་གཟིགས་ཏེ་མི་ཕྱེད་པའི་དད་པ་ཐོབ། དེ་ཕྱིན་ཆད་རྔ་རྡུང་ལ་ཡིད་གང་ཡོད་ཆེས་
པ་གཅིག་བྱུང་བར་གདའ་ཞེས་བདག་ཆེན་རྡོ་རྗེ་འཆང་གི་རྣམ་ཐར་ལས་འབྱུང་བ་ཡིན་ནོ། །
དེ་ལྟར་གདན་ས་ཆེན་པོ་དཔལ་ལྡན་ས་སྐྱའི་དུས་མདོས་ཆེན་མོ་བྱུང་ཚུལ་གྱི་ལོ་རྒྱུས་བླ་མ་
དང་བསྟན་སྲུང་དགེས་པའི་མཆོད་རྫས་ངོ་མཚར་ཕྲེང་བ་ཞེས་བྱ་བ་འདི་ཡང་། འཛམ་གླིང་བསྟན་
པའི་མངའ་བདག་རྗེ་བཙུན་ས་སྐྱ་པའི་གདུང་རིགས་དྲི་མ་མེད་པར་སྐུ་འཁྲུངས་ཤིང༌། མཐུ་སྟོབས་
དང་ཐུགས་རྗེ་ཚད་མེད་པའི་མངའ་བདག་ཏུ་གྱུར་པ་ངེས་པའི་དོན་དུ་འཇམ་པའི་དབྱངས་ཉིད་ངུར་
སྨྲིག་ན་བཟའ་དང༌། གོས་དཀར་ལྕང་ལོའི་མཛེས་པའི་སྐུའི་སྣང་བརྙན་ཐ་དད་དུ་བསྟན་ནས་སེམས་
ཅན་གྱི་དོན་དུ་བསམ་བཞིན་སྤྲུལ་པའི་སྐུར་བྱོན་པ་ལ་སོམ་ཉི་དང་བྲལ་བའི་རིགས་ལྡན་ཆོས་ཀྱི་
རྒྱལ་པོ་འཇམ་པའི་དབྱངས་སྐུ་མཆེད་དང༌། དུས་གསུམ་གྱི་རྒྱལ་བ་སྲས་དང་སློབ་མར་བཅས་པ་
ཐམས་ཅད་ཀྱི་སྤྱི་གཟུགས་དམ་པར་གྱུར་པ་རིགས་ཐམས་ཅད་དང་དཀྱིལ་འཁོར་ཐམས་ཅད་ཀྱི་
སངས་རྒྱས་རྒྱལ་མཚན། སྤྲུལ་པའི་སྐུ་ལོ་ནས་སྤྱན་སྔ་རིན་པོ་ཆེ་ཀུན་དགའ་དོན་འགྲུབ་ལ་སོགས་
ཏེ་ཡོངས་འཛིན་ཆོས་བཞིན་དུ་སྤྱོད་པ་དུ་མའི་ཞབས་རྡུལ་སྤྱི་བོས་ལེན་ཅིང༌། སྙིགས་མའི་དུས་
ཁྱབ་བདག་དྲུག་པ་རྡོ་རྗེ་འཆང་དང་གཉིས་སུ་མ་མཆིས་པ་རྗེ་བཙུན་མུས་པ་ཆེན་པོ་རྡོ་རྗེའི་འཆང་
િ
འདིར་བསྟན་པ་དང་སེམས་ཅན་གྱི་དོན་རྒྱ་ཆེན་པོ་གྲུབ་ན་སྙམ་པའི་རྒྱལ་བའི་སྲས་ཀྱི་རྣམ་ཐར་གྱི་
ཆ་ཙམ་འཛིན་པ་དཔལ་ས་སྐྱ་པ་སྔགས་འཆང་ངག་དབང་ཀུན་དགའ་བསོད་ནམས་གྲགས་པ་རྒྱལ་
མཚན་དཔལ་བཟང་པོས་རིགས་དང་ཆོས་ཀྱི་བུ་ལ་སོགས་ཏེ་རང་དང་སྐལ་བ་མཉམ་པའི་སློབ་མའི་
ཚོགས་རྣམས་ལ་ཕན་པར་བསམ་ཞིང༌། རྩ་བརྒྱུད་ཀྱི་བླ་མ་དང་བསྟན་སྲུང་དབང་པོའི་ཚོགས་
99

དཔལ་ས་སྐྱའི་དུས་མདོས་ཆེན་མོ་བྱུང་ཚུལ་གྱི་ལོ་རྒྱུས་བླ་མ་དང་བསྟན་སྲུང་དགེས་པའི་མཆོད་རྫས།
རྣམས་ཀྱང་དགེས་པར་གྱུར་ཅིག་སྙམ་པའི་ལྷག་བསམ་རྣམ་པར་དག་པའི་ཀུན་ནས་བསླངས་ཏེ། མེ་ཕོ་
སྟག་གི་ལོ་ཧོར་ཟླ་བཅུ་གཅིག་པའི་དམར་ཆ་མཁའ་འགྲོ་འདུ་བའི་དུས་ཁྱད་པར་ཅན་གྱི་ཚེ་གདན་
ས་ཆེན་པོ་དཔལ་ལ